**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Vládny návrh zákona o registri trestov a o zmene a doplnení niektorých zákonov  |
| **Predkladateľ (a spolupredkladateľ)** |
| Vláda Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia práva EÚ |
| *V prípade transpozície uveďte zoznam transponovaných predpisov:*Rámcové rozhodnutie Rady 2009/315/SVV z 26. februára 2009 o organizácii a obsahu výmeny informácií z registra trestov medzi členskými štátmi (Ú. v. EÚ L 93, 7. 4. 2009), Smernica Európskeho parlamentu a Rady 2011/93/EÚ z 13. decembra 2011 o boji proti sexuálnemu zneužívaniu a sexuálnemu vykorisťovaniu detí a proti detskej pornografii, ktorou sa nahrádza rámcové rozhodnutie Rady 2004/68/SVV (Ú. v. EÚ L 335, 17.12.2011), Smernica Európskeho parlamentu a Rady (EÚ) 2019/884 zo 17. apríla 2019, ktorou sa mení rámcové rozhodnutie Rady 2009/315/SVV, pokiaľ ide o výmenu informácií o štátnych príslušníkoch tretích krajín a pokiaľ ide o Európsky informačný systém registrov trestov (ECRIS), a ktorou sa nahrádza rozhodnutie Rady 2009/316/SVV (Ú. v. EÚ L 151, 7.6.2019). |
| **Termín začiatku a ukončenia PPK** |  |
| **Predpokladaný termín predloženia na pripomienkové konanie** | *november 2021* |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** |  |
|  |
| 1. **Definovanie problému**
 |
| Z Rámcového plánu legislatívnych úloh vlády Slovenskej republiky na VIII. volebné obdobie vyplynula v priebehu III. štvrťroku 2021 pre rezorty Ministerstvo spravodlivosti Slovenskej republiky a Generálnu prokuratúru Slovenskej republiky legislatívna úloha a to pripraviť nový Zákon o registri trestov, z dôvodu transpozície smernice Európskeho parlamentu a Rady (EÚ) 2019/884 zo 17. apríla 2019, ktorou sa mení rámcové rozhodnutie Rady 2009/315/SVV, pokiaľ ide o výmenu informácií o štátnych príslušníkoch tretích krajín a pokiaľ ide o Európsky informačný systém registrov trestov (ECRIS), a ktorou sa nahrádza rozhodnutie Rady 2009/316/SVV (ďalej len „smernica“). Rovnako sa zabezpečuje opätovná úplná transpozícia uvedeného rámcového rozhodnutia, nakoľko návrhom nového zákona o registri trestov dochádza k zrušeniu doterajšieho zákona č. 330/2007 Z. z., ktorý pôvodne transponoval rámcové rozhodnutie Rady 2009/315/SVV.Zároveň 17. apríla 2019 nadobudlo účinnosť nariadenie Európskeho parlamentu a Rady (EÚ) 2019/816, ktorým sa zriaďuje centralizovaný systém na identifikáciu členských štátov, ktoré majú informácie o odsúdeniach štátnych príslušníkov tretích krajín a osôb bez štátnej príslušnosti (ECRIS-TCN), s cieľom doplniť Európsky informačný systém registrov trestov, a ktorým sa mení nariadenie (EÚ) 2018/1726 (ďalej len „nariadenie“). Na základe tohto nariadenia sa zriadil systém na identifikáciu členských štátov, ktoré disponujú informáciami o predošlých odsúdeniach osôb, ktoré sú štátnymi príslušníkmi tretích krajín a zároveň sa stanovili podmienky využívania systému ECRIS-TCN ústrednými orgánmi ako aj podmienky jeho využívania Eurojustom, Europolom a Európskou prokuratúrou. Vzhľadom na uvedené bola uznesením vlády Slovenskej republiky č. 491 z 2. októbra 2019, konkrétne v bode B.14., ministrovi spravodlivosti uložená úloha, aby predložil na rokovanie vlády právny predpis zabezpečujúci prebratie smernice Európskeho parlamentu a Rady a to v spolupráci s generálnym prokurátorom (bod C.2. predmetného uznesenia vlády). |
| 1. **Ciele a výsledný stav**
 |
| Primárnym cieľom návrhu zákona je teda implementácia nariadenia a transpozícia smernice. Návrhom zákona sa súčasne precizuje transpozícia Európskeho parlamentu a Rady 2011/93/EÚ z 13. decembra 2011 o boji proti sexuálnemu zneužívaniu a sexuálnemu vykorisťovaniu detí a proti detskej pornografii, ktorou sa nahrádza rámcové rozhodnutie Rady 2004/68/SVV.Kľúčovú zmenu predstavuje minimalizácia počtu oprávnených subjektov a účelov pre poskytovanie odpisu registra trestov, predovšetkým s poukazom na nález Ústavného súdu Slovenskej republiky sp. zn. PL. ÚS 15/06-95, ktorý poukazuje na nedôvodnosť široko nastaveného rozsahu preukazovania miery bezúhonnosti. Súčasne sa v súlade s predchádzajúcou vetou, judikatúrou Ústavného súdu Slovenskej republiky a zavedenou praxou explicitne stanovuje obsah špecializovaného výpisu z registra trestov, výpisu z registra trestov pre prácu s deťmi podľa osobitného predpisu a odpisu registra trestov pre vybrané povolania. Cieľom návrhu zákona je zúžiť okruh subjektov, ktoré v zmysle príslušných právnych predpisov vyžadujú na preukázanie bezúhonnosti údaje z odpisu registra trestov a oboznamujú sa s nimi. Samotné posudzovanie žiadostí v platnej právnej úprave odpisu registra trestov je personálne, časovo a ekonomicky náročné, a problémom sa javí byť aj kvalifikované posúdenie jednotlivých trestných činov vo vzťahu k posudzovanému úseku výkonu verejnej správy. V rámci výkonu verejnej správy sa v jednotlivých oblastiach a úsekoch verejnej správy rozhoduje o právach a povinnostiach fyzických a právnických osôb, pričom zmena právneho postavenia osoby je v mnohých prípadoch viazaná na preukázanie bezúhonnosti. Návrhom zákona sa docieli, že osoba, ktorá nie je v zmysle právnych predpisov upravujúcich konkrétny úsek výkonu verejnej správy bezúhonná, nebude môcť nadobudnúť nové práva a osobe, ktorá požíva určité oprávnenie, po strate bezúhonnosti takéto oprávnenie zanikne. |
| 1. **Dotknuté subjekty**
 |
| štátne orgány, fyzické osoby, právnické osoby |
| 1. **Alternatívne riešenia**
 |
| Alternatívnym riešením je nulový variant, t. j. neprijatie zákona a zachovanie súčasného stavu, čo by v praxi znamenalo neodstránenie problémov, na ktoré poukázala aplikačná prax a ktorých zmena je nevyhnutná. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [x]  **Áno** | [ ]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*Predpokladá sa prijatie vykonávacieho predpisu, ktorý ustanoví číselník trestných činov a trestov. |
| 1. **Transpozícia práva EÚ**
 |
| Áno. |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.* Preskúmanie účelnosti navrhovaného predpisu bude vykonávané priebežne po nadobudnutí jeho účinnosti, pričom sa budú zohľadňovať praktické skúsenosti dotknutých subjektov.. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[x]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[ ]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[ ]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[x]  **Pozitívne** |[ ]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| Materiál môže mať potenciálne vplyvy na podnikateľské prostredie, napriek tomu, že nezavádza povinnosti pre podnikateľské subjekty. Register trestov bude registrovať aj právoplatne odsúdené právnické osoby a podnikateľské subjekty, ktoré budú môcť svoju bezúhonnosť preukazovať výpisom z registra trestov, čo môže predstavovať určitú záťaž najmä pri neelektronickom získavaní výpisu podnikateľských subjektov.Materiál má negatívny vplyv na rozpočet kapitol Generálna prokuratúra SR, Ministerstvo vnútra SR a Ministerstvo zahraničných vecí a európskych záležitostí SR, ktorý je bližšie popísaný v analýze vplyvov na rozpočet, pričom zvýšenie výdavkov bude premetom rokovaní o návrhu rozpočtu kapitol na rok 2024 a ďalšie, financovanie nového informačného systému pre Generálnu prokuratúru SR sa predpokladá z Operačného programu „Program Slovensko“. |
| 1. **Kontakt na spracovateľa**
 |
| Mgr. Martin Lipták, email: martin.liptak@justice.sk Ministerstvo spravodlivosti Slovenskej republiky, Račianska 71, 813 11 Bratislava |
| 1. **Zdroje**
 |
| Návrh zákona je výstupom pracovnej skupiny zriadenej Generálnou prokuratúrou v spolupráci s Ministerstvom spravodlivosti Slovenskej republiky a Ministerstvom vnútra Slovenskej republiky. |
| 1. **Stanovisko Komisie na posudzovanie vybraných vplyvov z PPK č. ..........**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:****K doložke vybraných vplyvov**Komisia odporúča v Doložke vybraných vplyvov v bode 10.Poznámky uviesť, že materiál môže mať potenciálne vplyvy na podnikateľské prostredie, napriek tomu, že nezavádza povinnosti pre podnikateľské subjekty.*Doložka vybraných vplyvov bola upravená.***K vplyvom na rozpočet verejnej správy**Podľa doložky vybraných vplyvov má materiál negatívny, rozpočtovo nekrytý vplyv na rozpočet verejnej správy. V analýze vplyvov na rozpočet verejnej správy sú kvantifikované celkové výdavky v sume 80 000 eur v roku 2021, v sume 4 973 635 eur v roku 2022 a v sume 21 735 eur každoročne v rokoch 2023 a 2024. Predkladateľ v časti 2.1.1. Financovanie návrhu uvádza, že „Zvýšenie výdavkov zohľadniť v záväzných ukazovateľoch rozpočtu kapitoly Generálnej prokuratúry SR v roku 2021 až 2024.“Predkladateľ v analýze vplyvov na rozpočet verejnej správy v tabuľke č. 4 a 5 uvádza zvýšenie limitu počtu zamestnancov kapitoly Generálna prokuratúra SR o 1 osobu a zvýšenie osobných výdavkov v sume 19 542 eur, z toho miezd v sume 14 676 eur každoročne od roku 2022. V analýze vplyvov na rozpočet verejnej správy je potrebné bližšie špecifikovať kvantifikovaný negatívny vplyv na rozpočet verejnej správy vyplývajúci z tabuľky č. 1. V návrhu zákona sa tiež zavádzajú nové druhy verejných listín, napr. špecializovaný výpis registra trestov. V nadväznosti na uvedené zastáva Komisia názor, že z predmetného opatrenia vyplýva pozitívny vplyv z titulu zvýšenia príjmov, ktorý žiada Komisia kvantifikovať v analýze vplyvov. V prípade, ak kvantifikácia nie je možná, Komisia žiada uviesť dôvod v analýze vplyvov.Komisia žiada do analýzy vplyvov na rozpočet verejnej správy do tabuľky č. 1 doplniť subjekt verejnej správy.Zároveň žiada Komisia zosúladiť tabuľku č. 1 s tabuľkami č. 4 a č. 5 a uviesť v nej vplyv na počet zamestnancov a vplyv na mzdové výdavky. V analýze vplyvov na rozpočet verejnej správy žiada Komisia jednoznačne uviesť, či materiál nezakladá negatívny vplyv aj na iné kapitoly rozpočtu verejnej správy. Napr. vo vlastnom materiáli sa v článku 1 § 23 v ods. 7 uvádza, že biometrické údaje na účely iného ako trestného konania sa spracúvajú v informačnom systéme Generálnej prokuratúry SR podľa § 2 ods. 5, Ministerstva vnútra SR a Ministerstva zahraničných vecí a európskych záležitostí. Všetky negatívne vplyvy na rozpočet verejnej správy vyplývajúce z návrhu zákona žiada Komisia zabezpečiť v rámci schválených limitov výdavkov a počtu zamestnancov dotknutých subjektov verejnej správy na príslušné rozpočtové roky bez dodatočných požiadaviek na rozpočet verejnej správy. V nadväznosti na uvedené je potrebné upraviť doložku vybraných vplyvov a analýzu vplyvov tak, aby z nich nevyplýval rozpočtovo nekrytý vplyv. Predmetné konštatovanie je potrebné uviesť v časti 2.1.1. analýzy vplyvov na rozpočet verejnej správy.*Analýza vplyvov na rozpočet verejnej správy bola primerane upravená.* |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |